PATVIRTINTA

Koncertinės įstaigos Lietuvos valstybinio

simfoninio orkestro vadovo

2018 m. spalio 4 d. įsakymu Nr. 1V-30

**KONCERTINĖS ĮSTAIGOS**

**VAIZDO STEBĖJIMO KAMERŲ NAUDOJIMO IR VAIZDO**

# DUOMENŲ TVARKYMO APRAŠAS

**I SKYRIUS**

**BENDROSIOS NUOSTATOS**

1. Vaizdo stebėjimo kamerų naudojimo ir vaizdo duomenų tvarkymo aprašo (toliau – Aprašas) tikslas – reglamentuoti vaizdo stebėjimą koncertinėje įstaigoje Lietuvos valstybinis simfoninis orkestras, užtikrinant 2016 m. balandžio 27 d. Europos Parlamento ir Tarybos reglamento 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau - BDAR), Lietuvos Respublikos asmens duomenų teisinės apsaugos įstatymo (toliau – ADTAĮ) ir kitų teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą.
2. Koncertinėje įstaigoje Lietuvos valstybinis simfoninis orkestras asmens duomenys tvarkomi vadovaujantis BDAR, ADTAĮ ir kitais teisės aktais, reglamentuojančiais asmens duomenų tvarkymą ir apsaugą.
3. Apraše vartojamos sąvokos atitinka ADTAĮ vartojamas sąvokas. Aprašo nuostatos negali plėsti ar siaurinti ADTAĮ taikymo srities bei prieštarauti ADTAĮ nustatytiems asmens duomenų tvarkymo reikalavimams ir kitiems asmens duomenų tvarkymą reglamentuojantiems teisės aktams.
4. Duomenų valdytoja - koncertinė įstaiga Lietuvos valstybinis simfoninis orkestras (toliau – LVSO), juridinio asmens kodas 190755747, registruotos buveinės adresas Vilniaus g. 6-1, Vilnius.

**II SKYRIUS**

**VAIZDO STEBĖJIMO TIKSLAS IR APIMTIS**

1. Vaizdo stebėjimo tikslas – užtikrinti LVSO turto apsaugą, asmenų saugą, viešąją tvarką.
2. LVSO lauko teritorija yra stebima vaizdo stebėjimo kameromis. Vaizdo įrašai saugomi, peržiūrimi bei kopijuojami įstatymų nustatyta tvarka, naudojant specialiai šiam tikslui skirtus skaitmeninius vaizdo įrašymo įrenginius.
3. LVSO lauko teritorijos vaizdą fiksuoja 5 vaizdo stebėjimo kameros (priedas).
4. Vaizdo stebėjimo kameros įrengiamos taip, kad vaizdo stebėjimas nebūtų vykdomas didesnėje teritorijoje, nei yra nurodyta Aprašo priede.
5. LVSO padalinys, vykdantis vaizdo stebėjimą, turi užtikrinti, kad prieš patenkant į patalpas ar teritoriją, kurioje vykdomas vaizdo stebėjimas, būtų aiškiai ir tinkamai pateikta ši informacija:
   1. informacija apie vykdomą vaizdo stebėjimą;
   2. duomenų valdytojo pavadinimas ir kodas, kontaktinė informacija (adresas ir (arba) telefono numeris).
   3. kita papildoma informacija (esant poreikiui) tam, kad būtų užtikrintas teisėtas vaizdo duomenų tvarkymas nepažeidžiant duomenų subjekto teisių (pvz., vaizdo stebėjimo tikslas).

# III SKYRIUS

# VAIZDO DUOMENŲ ĮRAŠYMAS IR SAUGOJIMAS

# Vaizdo įrašymo įrenginyje kameromis užfiksuotas vaizdas skaitmeniniu būdu įrašomas į vidinius standžiuosius diskus.

# Vaizdo duomenys vaizdo duomenų įrašymo įrenginiuose saugomi ne ilgiau kaip 14 kalendorinių dienų.

# Vaizdo įrašymo įrenginys po 14 kalendorinių dienų automatiškai ištrina seniausius vaizdo įrašus, o į atsilaisvinusią vietą įrašo naujausią vaizdo srautą.

# Jeigu vaizdo įrašų duomenys naudojami kaip įrodymai civilinėje, administracinėje ar baudžiamojoje byloje ar kitais nustatytais atvejais, vaizdo duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

# Atsiradus poreikiui vaizdo įrašymo įrenginio nustatymai gali būti keičiami.

# IV SKYRIUS

# DUOMENŲ VALDYTOJO IR TVARKYTOJO TEISĖS IR PAREIGOS

# Visus įrašomus vaizdo duomenis turi teisę tvarkyti tik LVSO darbuotojai, atsakingi už vaizdo stebėjimo sistemos priežiūrą ir vaizdo duomenų tvarkymą (toliau – Atsakingi darbuotojai).

# Atsakingi darbuotojai privalo:

# . laikytis pagrindinių vaizdo duomenų tvarkymo principų bei konfidencialumo ir saugumo reikalavimų, įtvirtintų BDAR, Apraše ir kituose asmens duomenų tvarkymą ir apsaugą reglamentuojančiuose teisės aktuose;

# . užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, panaudojant visus turimus techninius išteklius;

# . imtis priemonių, kad būtų užkirstas kelias atsitiktiniam ar neteisėtam vaizdo duomenų sunaikinimui, pakeitimui, atskleidimui, taip pat bet kokiam neteisėtam tvarkymui, saugoti vaizdo duomenų įrašymo renginiuose esančius duomenis;

# . neatskleisti, neperduoti vaizdo duomenų ir nesudaryti sąlygų bet kokioms priemonėms susipažinti su vaizdo duomenimis tam teisės neturintiems asmenims;

# . į patalpą, kurioje yra vaizdo įrašymo įrenginiai, neįleisti pašalinių asmenų, užtikrinti, kad vaizdo įrašas būtų neprieinamas kitiems asmenims bei neplatinamas, pastebėję vaizdo stebėjimo sistemos darbo sutrikimų, turi nedelsdami imtis priemonių jiems pašalinti;

# . nedelsdami pranešti LVSO duomenų apsaugos pareigūnui apie bet kokią įtartiną situaciją, kuri gali kelti grėsmę LVSO tvarkomų vaizdo duomenų saugumui.

# Atsakingi darbuotojai turi būti susipažinę su asmens duomenų apsaugą reglamentuojančiais teisės aktais ir jų laikytis.

# Prieigos prie vaizdo duomenų teisės ir įgaliojimai tvarkyti vaizdo duomenis suteikiami ir keičiami, atsižvelgiant į atliekamas funkcijas pagal asmens prašymą.

# Prieigos prie vaizdo duomenų teisės naikinamos pasibaigus duomenų valdytojo ir jo darbuotojo darbo santykiams, pasikeitus darbo funkcijoms, kurioms atlikti nereikalinga prieiga prie vaizdo duomenų, taip pat nutraukus asmens tvarkymo sutartį, sudarytą su asmens duomenų tvarkytoju, ar šiai sutarčiai nustojus galioti.

# V SKYRIUS

# VAIZDO DUOMENŲ TEIKIMAS IR DUOMENŲ GAVĖJAI

# Duomenų subjekto rašytiniu prašymu, pateikus asmens tapatybę patvirtinantį dokumentą, arba teisės aktų nustatyta tvarka ar elektroninių ryšių priemonėmis (jeigu jos leidžia tinkamai identifikuoti asmenį) patvirtinus savo asmens tapatybę, vaizdo stebėjimo kameromis užfiksuotas vaizdas (kopija) gali būti išduodamas:

# jeigu jis yra išsaugotas;

# jeigu jame nėra užfiksuoti tretieji asmenys arba yra trečiųjų asmenų rašytinis sutikimas tokį vaizdo įrašą (kopiją) išduoti.

# Teisėsaugos institucijų prašymu vaizdo stebėjimo kameromis užfiksuotas vaizdas (kopija) gali būti išduodamas be vaizde užfiksuotų asmenų sutikimo.

# Duomenų subjekto, norinčio gauti vaizdo įrašą (kopiją), kuriame užfiksuotas ne tik jis, bet ir tretieji asmenys, prašyme turi būti nurodytas asmens duomenų naudojimo tikslas, teikimo bei gavimo teisinis pagrindas ir prašomų pateikti asmens duomenų apimtis.

# LVSO, gavusi duomenų subjekto paklausimą dėl vaizdo duomenų, susijusių su juo, tvarkymo, ne vėliau kaip per 20 darbo dienų nuo duomenų subjekto prašymo gavimo dienos atsako, ar su juo susiję vaizdo duomenys yra tvarkomi, saugomi ir, jei saugomi, ar asmuo turi teisę gauti prašomus duomenis.

# Vaizdo duomenys duomenų valdytojo gali būti pateikti ikiteisminio tyrimo įstaigai, prokurorui ar teismui dėl jų žinioje esančių administracinių, civilinių, baudžiamųjų bylų, kaip įrodymai ar kitais įstatymų nustatytais atvejais.

# VI SKYRIUS

# DUOMENŲ SUBJEKTO TEISIŲ ĮGYVENDINIMO TVARKA

# Duomenų subjekto teisių įgyvendinimo tvarka nustatyta LVSO asmens duomenų tvarkymo taisyklėse.

# VII SKYRIUS

# DUOMENŲ SUBJEKTO INFORMAVIMAS VYKDANT VAIZDO STEBĖJIMĄ

# Apie vykdomą vaizdo stebėjimą lauko teritorijoje ir patalpose aiškiai ir tinkamai informuojama įspėjamaisiais ženklais su visa ADTAĮ reglamentuota privaloma informacija.

# Vykdant vaizdo stebėjimą darbo vietoje, kuriose dirba darbuotojai, šie darbuotojai apie vaizdo duomenų tvarkymą informuojami pasirašytinai.

# X SKYRIUS

# BAIGIAMOSIOS NUOSTATOS

# LVSO darbuotojai, pažeidę Aprašo reikalavimus, atsako teisės aktų nustatyta tvarka.

# Aprašas, įvertinus taikymo praktiką, esant poreikiui atnaujinamas inicijuojant naujus šio Aprašo pakeitimus.

\_\_\_\_\_\_\_\_\_\_\_\_\_\_\_\_\_\_\_\_\_

Vaizdo stebėjimo kamerų naudojimo

ir vaizdo duomenų tvarkymo tvarkos aprašo

priedas

|  |  |
| --- | --- |
| 1 | Lauko teritorijos stebėjimas vaizdo kameromis: |
| 1.1 | Įėjimas į Kongresų rūmus Nr. 1 (1 kamera); |
| 1.2 | Įėjimas į Kongresų rūmus Nr. 2 (2 kamera); |
| 1.3 | Įėjimas į Kongresų rūmus Nr. 3 (3 kamera); |
| 1.4 | Įėjimas į Kongresų rūmus Nr. 4 (4 kamera); |
| 1.5 | Dviračių parkavimo vieta (5 kamera). |